Okresná prokuratúra Košice I 
Mojmírova 5, 041 47 Košice 1

Sp. zn. : 2 Pv 490/11/8802	Košice I, 15.3.2013
EEČ : 2-63-62-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 3 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Košice I zo dňa 16.1.2012, spisová značka 2 Pv 490/11/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v Košiciach v predajni XXXXX nachádzajúcej sa v Obchodnom dome Dargov na Štúrovej ul. č. 1 dňa 26.07.2011 v čase od 06.00 hod. do 06.30 hod. po vypáčení kovovej pokladničky z tejto odcudzil finančnú hotovosť 9.650,- Eur, z ktorej sumy po čine nezistenú časť použil pre vlastnú potrebu, čím pre spoločnosť XXXXX - XXXXX spôsobil škodu vo výške 9.650,- Eur. 

Uznesením prokurátora Okresnej prokuratúry Košice I zo dňa 16.1.2012, spisová značka 2 Pv 490/11/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením povereného príslušníka Obvodného oddelenia Policajného zboru Košice - Staré mesto, ČVS: ORP-3025/SM-KE-2011 zo dňa 26.07.2011 bolo podľa § 199 ods. 1 Trestného poriadku začaté trestné stíhanie a dňa 28.07.2011 bolo podľa § 206 ods. 1 Trestného poriadku vznesené obvinenie XXXXX pre prečin krádeže podľa § 212 ods. 2 písm. a), ods. 3 písm. a) Trestného zákona na tom skutkovom základe, že v Košiciach v predajni XXXXX nachádzajúcej sa v Obchodnom dome Dargov na Štúrovej ul. č. 1 dňa 26.07.2011 v čase od 06.00 hod. do 06.30 hod. po vypáčení kovovej pokladničky z tejto odcudzil finančnú hotovosť 9.650,- Eur, z ktorej sumy po čine nezistenú časť použil pre vlastnú potrebu, čím pre spoločnosť XXXXX - XXXXX spôsobil škodu vo výške 9.650,- Eur. 
	Po skončení skráteného vyšetrovania bolo uznesením Okresnej prokuratúry Košice I č.k. 2 Pv 490/11-12 z 16.01.2012 trestné stíhanie voči XXXXX podmienečne zastavené podľa § 216 ods. 1 písm. a), b), c) Trestného poriadku. Podľa § 216 ods. 2 Trestného poriadku bola obvinenému XXXXX určená skúšobná doba v trvaní 12 (dvanásť)  mesiacov. 
	Uznesenie o podmienečnom zastavení trestného stíhania nadobudlo právoplatnosť dňa 03.02.2012 a skúšobná doba obvinenému uplynula dňa 03.02.2013.
	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a  vyhovel aj ďalším uloženým obmedzeniam a povinnostiam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.
	Obvinený XXXXX počas skúšobnej doby, ako to vyplýva zo správ Obce XXXXX Mestskej časti XXXXX - XXXXX a z odpisu z registra trestov, viedol riadny život a nedopustil sa ďalšej trestnej činnosti.
	Vzhľadom na uvedené bolo potrebné rozhodnúť tak, ako je to uvedené vo výrokovej časti tohto uznesenia

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Erika Konkolyová
prokurátorka